
RAPORT DE SPECIALITATE
privind aprobarea consumului lunar de carburanți pentru mijloacele tehnice şi echipamentele de intervenție din dotarea Formaţiunii de Intervenţie  „SALVO” ce aparţine Compartimentului Voluntar pentru Situaţii de Urgenţă al Primăriei Municipiului Timişoara

	Având în vedere Expunerea de motive nr................................................ a Primarului Municipiului Timișoare și Proiectul de hotărâre privind aprobarea consumului lunar de carburanți pentru mijloacele tehnice şi echipamentele de intervenție din dotarea Formaţiunii de Intervenţie  „SALVO” ce aparţine Compartimentului Voluntar pentru Situaţii de Urgenţă al Primăriei Municipiului Timişoara, propunem aprobarea cotei de 235 litri/lună carburant pentru asigurarea operativă a intervențiilor.
	În conformitate cu prevederile art.1.,alin.(5) a Legii nr. 258/2015 pentru modificarea și completarea Ordonanței Guvernului nr.80/2001 privind stabilirea unor norme de cheltuieli pentru autoritățile administrației publice și instituțiile publice, al art. 63 din Legea 481/2004 privind protecția civilă, al art. 21 din Ordinului 96/2016 pentru aprobarea Criteriilor de performanță privind structura organizatorică și dotarea serviciilor voluntare pentru situații de urgență și al art. 65 din Ordinul 1180/2006 pentru aprobarea Normelor tehnice privind întreținerea, repararea, depozitarea și evidența mijloacelor tehnice de protecție civilă;
Prin HCL nr.210/2011 s-a stabilit un consum de carburant  în cotă de 62 litri/lună pentru mijloacele tehnice de intervenție aflate în dotarea compartimentului, dar ca urmare a efectuării de achiziții de echipamente necesare asigurării operativității în domeniul situațiilor de urgență finalizate în ultimii ani și a încadrării unui număr mare de voluntari specializați pe tipuri de risc, se impune modificarea consumului lunar de combustibil în cotă de 235 litri/lună.
	Propunem emiterea unei Hotărâri de către Consiliu Local prin care să se aprobe consumul lunar de carburant în cotă de 235 litri/lună, pentru mijloacele tehnice şi echipamentele de intervenție din dotarea Formaţiunii de Intervenţie  „SALVO”  structurată pe următoarele echipe de intervenţie specializate în gestionarea situaţiilor de urgenţă : 
· echipa cercetare-salvare pe cursuri de apă;
· echipa salvări din medii periculoase;
· echipa tehnică-logistică; 
· echipa cercetare-canină şi adiacenţi;
· echipa medicală.
În funcţie de specificul intervenţiilor, echipele formaţiunii pot îndeplini următoarele misiuni:
· salvări în plan vertical din spaţii periculoase, medii industriale, salvări din peşteri, etc;
· operaţiuni de cercetare-salvare pe cursuri de apă, operaţiuni subacvatice;
· suport tehnic şi logistic pe timpul desfăşurării intervenţiilor;
· activităţi de patrulare, monitorizare, asigurare perimetru, degajare circulaţie, în cazul situaţiilor de urgenţă.



· asistenţă medicală de urgenţă echipelor de intervenţie precum şi asistenţă psihologică;
· acţiuni unde este necesară prezenţa câinilor de salvare şi asistenţă veterinară de urgenţă;
· activităţi de prevenire a populaţiei asupra pericolelor şi comportamentului în situaţii de urgenţă, calamităţi naturale, dezastre.

Normele de consum de carburanți pentru mijloacele tehnice și echipamentele de intervenție pentru o oră de funcționare (No) au fost stabilite în funcție de felul, marca și tipul fiecărui mijloc, regimul de funcționare a motorului și anotimpul în care se exploatează, conform cap. V, pct.5.1 din Ordinul 1180/2006 pentru aprobarea Normelor tehnice privind întreținerea, repararea, depozitarea și evidență mijloacelor tehnice de protecție civilă.
Prezentarea calculului lunar de carburanți pentru mijloacele tehnice și echipamentele de intervenție, consumul/oră de funcționare conform cărții tehnice și timpii medii de funcționare stabiliți în funcție de solicitările la intervenții consemnate în registrul de intervenții și planificările lunare conform Planului anual de pregătire în domeniul situațiilor de urgență la nivelul echipelor de intervenție s-a calculat astfel:

A. ECHIPA DE CERCETARE – CĂUTARE PE CURSURI DE APĂ ( AQUA)

INTERVENȚII – timp mediu calculat 3 ore/intervenție ( specificăm că timpii de intervenție pot varia    între  1 oră și 72 ore).
· Motor Mariner – 13 l/h x 3h = 39 l
· Motor Mercury – 13 l/h x 3h = 39 l
· Pompa Stihl – 2 l/h x 3h = 6 l
· Compressor Coltri – 3 l/h x 3h = 9 l
Total = 93 l/intervenție
93 l/intervenție x  10 intervenții/an = 930 l/an

ANTRENAMENT– timp mediu calculat 2 ore/antrenament.
· Motor Suzuki – 5 l/h x 2h = 10 l
· Motor Mercury/Mariner – 13 l/h x 2h = 26 l
· Miniutilaj Polaris – 10 l/h x 2h = 20 l
· Pompa Stihl – 2 l/h x 2h = 4 l
· Compressor Coltri – 2,5 l/h x 2h = 5 l
Total = 65 l/antrenament
65 l/antrenament x 12 antrenamente/an = 780 l/an
TOTAL = 1710 l/an (  930 l + 780 l) : 12 luni = (142.5) 143 l/luna pentru Echipa Aqua

B. ECHIPA TEHNICĂ

INTERVENȚII – Tip 1- Degajare copaci- timp mediu calculat 2 ore/intervenție (specificăm că timpii de intervenție pot varia).
· Motoferăstrău  Stihl/Husqvarna – 3 l/h x 2h = 6 l
Total = 6 l/intervenție
6 l/intervenție x 80 intervenții/an = 480 l/an




INTERVENȚII – Tip 2- Inundații- timp mediu calculat 4 ore/intervenție (specificăm că timpii de intervenție pot varia). 
· Motopompe Honda/Galegiante – 7,5 l/h x 4h = 30 l
· Generator Pramac - 3 l/h x 4h = 12  l
Total = 42  l/intervenție
42  l/intervenție x 10 intervenții/an = 420 l/an

ANTRENAMENT– timp mediu calculat 30-60 min/antrenament.
·  Încălzitor Summer – 8 l/h x 30 min = 4 l
· Motopompe Honda/Galegiante – 5 l/h x 30 min = 2,5 l
· Generator Pramac – 2 l/h x 30 min = 1 l 
· Grup electrogen – 2 l/h x 30 min = 1 l 
Total = 17  l/antrenament
17  l/antrenament x 12 antrenamente/an = 204  l/an
TOTAL = 1104  l/an ( 480 l + 420 l + 204 l) : 12 luni = 92 l/luna pentru Echipa Tehnică

TOTAL GENERAL/LUNĂ =  235 L  (143 l echipa Aqua + 92 l echipa Tehnică)

Ca urmare a calculului efectuat, s-a stabilit un consum de carburanți în cotă de 235 litri/lună pentru mijloacele tehnice și echipamentele de intervenție aflate în dotarea Formațiunii de Intervenție “SALVO” a Compartimentului Voluntar pentru Situaţii de Urgenţă al Primăriei Municipiului Timișoara.

	Având în vedere cele prezentate precum și prevederile legale, apreciem că proiectul de hotărâre 
“privind aprobarea consumului lunar de carburanți pentru mijloacele tehnice şi echipamentele de intervenție din dotarea Formaţiunii de Intervenţie  „SALVO” ce aparţine Compartimentului Voluntar pentru Situaţii de Urgenţă al Primăriei Municipiului Timişoara” îndeplinește condițiile pentru a fi supus dezbaterii și aprobării plenului consiliului local.

